wickkiey/tamil-wikipedia-markdown huggingface dataset:
# மார்கரெட் ஹாமில்டன்



ஹாமில்டன், அவர் ஈடுபட்டுப் பங்காற்றிய 130 க்கும் மேற்பட்ட ஆவணங்கள், 60 செயல் திட்டங்கள் மற்றும் ஆறு முக்கிய நிகழ்ச்சிகளைப் பற்றிய அறிக்கைகள் ஆகியவற்றை வெளியிட்டுள்ளார்  

2016 ஆம் ஆண்டு நவம்பர் 22, அன்று, நாசாவின் அப்பல்லோ நிலாப் பயணங்கள் பற்றிய விமானப்பயண மென்பொருள் வளர்ச்சியை முன்னெடுத்துச் சென்றமைக்காக, அமெரிக்க ஜனாதிபதி பாரக் ஒபாமாவின் சுதந்திரத்திற்கான ஜனாதிபதி பதக்கம் அவருக்கு வழங்கப்பட்டது.  

## இளமையும் கல்வியும்
மார்கரெட் ஹீபீல்ட், 1936, ஆகஸ்ட் 17 ஆம் நாள் இந்தியானாவின் பியோலியில் , கேனெத் ஹீபீல்ட் மற்றும் ரூத் எஸ்தர் ஹீபீல்ட் (என் பிரிடிங்டன்) ஆகியோருக்கு மகளாகப் பிறந்தார். 1954 இல் ஹான்காக் உயர்நிலைப் பள்ளியில் பட்டம் பெற்ற பிறகு, 1955 இல் மிச்சிகன் பல்கலைக் கழகத்தில் கணிதமும், 1958 இல் எர்ல்ஹாம் கல்லூரியில் சிறிய தத்துவத்தில் இளங்கலைப் பட்டமும் பெற்றார். அவர் ஹார்வர்டில் தனது இளங்கலை பட்டப்படிப்பை படித்துக்கொண்டிருக்கும் பொழுதே தனது கணவரின் உதவியுடன் , பட்டம் பெறும் இறுதி இலக்குடன், உயர்நிலைப் பள்ளி கணிதத்தையும் பிரெஞ்சு மொழியையும் சுருக்கமாகக் கற்றுக் கொண்டார். பிராண்டேஸ் பல்கலைக்கழகத்தில் சுருக்க கணிதத்தில் பட்டப்படிப்பு படிப்பை மேற்கொள்வதற்கான நோக்கத்துடன் , மாசசூசெட்சின் பாஸ்டனுக்குச் சென்றார்.  

சுருக்க கணிதத்தை தொடர விரும்பும் மார்கரெட்டுக்கு ஒரு பெண் கணிதப் பேராசிரியர் மாதிரியாக விளங்குவதாகச் சுட்டிக்காட்டுகிறார்.மார்கரட்டின் தந்தை ஒரு தத்துவஞானியும் கவிஞரும் ஆவார். மேலும் அவரது தாத்தா, குவாக்கர் மினிஸ்டர் பள்ளியின் பள்ளி தலைமை ஆசிரியர் ஆவார். இவர்கள் உட்பட தொழில்நுட்ப உலகிற்கு வெளியே மார்கரெட்டிற்கு பல ஊக்குவிப்பாளர்கள் இருந்தனர். இவர்களே இவர் தத்துவம் பயிலக் காரணமாக இருந்ததாகக் குறிப்பிடுகிறார்.
# முகப்பேர் மார்கண்டேசுவரர் கோயில்



**மார்கண்டேசுவரர் திருக்கோயில்** என்பது சென்னையில் உள்ள சிவன் கோயிலாகும். இது சென்னை மேற்கு முகப்பேரில் மங்கலேரி அருகேயுள்ள பாரதிதாசன் இரண்டாவது தெருவில் அமைந்துள்ளது  

## வரலாறு
காஞ்சியைத் தலைநகராகக்கொண்டு தொண்டை மண்டலத்தை ஆண்ட சம்புவராயன் என்ற அரசன் தனக்கு வாரிசின்றி வருந்தினான். இக்குறையைத் தீர்க்கவேண்டி சிவனை வழிப்ட்டுவந்தான். ஒருநாள் ஈசன் அரசனின் கனவில் தோன்றி, “ஷீர (பாலாறு) நதிக்கரையில் மகாலட்சுமியும் சப்த மகரிசிகளும் மார்க்கண்டேய முனிவரும் பூசித்த லிங்கம் உள்ளது. அங்கு சிவ விஷ்ணு கோயில் அமைத்து வழிபடு, மழலைச் செல்வம் பெறுவாய்” என்று கூறினார். அதன்படி அந்த நதிக்கரைக்கு வந்த சம்புவராயன் அங்கு சிவலிங்கத்தைக் கண்டறிந்து நான்கு ஏக்கர் நிலப்பரப்பில், நான்கு ராஜகோபுரங்களுடன் கோயில் கட்டினான்.  

ஈசனின் கருணையால் சம்புவராயருக்குப் பிள்ளைப்பேறு வாய்த்தது. இதனால் மகிழ்ந்த மன்னன் தனக்கு பிள்ளைப்பேறை அளித்த இத்தலத்துக்கு சந்தானமங்கலம் என்று பெயரிட்டார். மேலும் இந்த ஈசனை சித்தேஸ்வர், சிதானந்தேஸ்வரர் என்றும், அம்பிகையை மரகதவல்லி, சந்தான கௌரி என்றும் அழைத்தான்.  

## கோயில் அமைப்பு
இக்கோயிலானது தொண்டை மண்டல பாணியில் கஜப்பிருஷ்டக் கருவறை அமைப்பு கொண்டதாக, கிழக்கு நோக்கி அமைந்துள்ளது. தாமரை வடிவ ஆவுடையார் பீடத்தில் மார்க்கண்டேஸ்வரர் எழுந்தருளியுள்ளார். இங்குள்ள இறைவி மரகதவல்லி என்ற பெயருடன் நின்ற திருக்கோலத்தில் தெற்கு நோக்கி வீற்றிருக்கிறார். இக்கோயிலில் வில்வ மரத்தடியில் ஏழடி உயரத்தில், நின்ற திருக்கோலத்தில் மகாலட்சுமித் தாயார் எழுந்தருளியுள்ளார். காஞ்சிபுரத்துக்கு அடுத்தபடியாக இங்கு சித்திர குப்தர் தனிச் சன்னிதியில் இரண்ட்டி உயரத்தில் நின்ற கோலத்தில் உள்ளார்.
# ஆயுத பூஜை (திரைப்படம்)



***ஆயுத பூஜை*** (*Ayudha Poojai*) 1995 ஆம் ஆண்டு அர்ஜுன், ஊர்வசி மற்றும் ரோஜா மற்றும் கவுண்டமணி ஆகியோரின் நடிப்பில், சி. சிவகுமார் இயக்கத்தில், என். பழனிச்சாமி தயாரிப்பில், வித்யாசாகர் இசையில் வெளியான தமிழ்த் திரைப்படம்..  

## கதைச்சுருக்கம்

கிருஷ்ணசாமியும் (அர்ஜுன்) சாமியப்பனும் (திலகன்) எதிரிகள். கிருஷ்ணசாமியின் மகள் அமுதா (நிகிதா) தன் தந்தை ஒரு கொலைகாரன் என்றெண்ணி அவரை வெறுக்கிறாள்.  

கிருஷ்ணசாமியின் கடந்த காலம்: கிருஷ்ணசாமி தன் நண்பன் கந்தசாமியுடன் தேநீர் கடை நடத்துகிறான். கிருஷ்ணசாமி காதலிக்கும் பெண்ணான சிந்தாமணியுடன் (ரோஜா) நடக்கவிருந்த நிச்சயதார்த்தை தடுக்கிறான் சாமியப்பன். சிந்தாமணியின் தந்தை சாமியப்பனின் மகனுக்கு (ராஜா) திருமணம் செய்து கொடுப்பதாக வாக்கு கொடுத்ததாகக் கூறுகிறான் சாமியப்பன். கிருஷ்ணசாமி ஒரு அரசியல் நிகழ்ச்சியில் சாமியப்பனை அவமானப்படுத்துகிறான். ஆத்திரம் கொள்ளும் சாமியப்பன், கிருஷ்ணசாமியின் சகோதரனைக் கொல்கிறான். இதற்கு பழிவாங்க சாமியப்பனின் வீட்டுக்குச் செல்லும் கிருஷ்ணசாமியைக் கைது செய்து அவன் கொலை செய்யாமல் தடுக்கும் காவல்துறை அதிகாரி (நாகேஷ்) அவனுக்கு சாமியப்பனின் சட்டவிரோத நடவடிக்கைகளைத் தடுக்கும் பொறுப்பைத் தருகிறார்.  

சாமியப்பன் சட்டவிரோதமாக வைத்துள்ள பணத்தைக் கைப்பற்றும் கிருஷ்ணசாமி பணக்காரனாக மாறுகிறான். காவல் அதிகாரியை அடிக்கும் சாமியப்பனின் வலது கையை வெட்டுகிறான். சிந்தாமணிக்கும் சாமியப்பனின் மகனுக்கும் திருமணம் நடக்கிறது. வசந்தா (ஊர்வசி) கிருஷ்ணசாமியைக் காதலிக்கிறாள். முதலில் திருமணத்திற்கு மறுக்கும் கிருஷ்ணசாமி, அவன் தாயின் வற்புறுத்தலால் அவளைத் திருமணம் செய்கிறான். கிருஷ்ணசாமியின் வன்முறை நடவடிக்கைகள் பிடிக்காமல் கர்ப்பிணியான வசந்தா வீட்டை விட்டு வெளியேறுகிறாள்.  

இறுதியில் கிருஷ்ணசாமி - சாமியப்பன் இருவரில் வெற்றி பெற்றது யார்? என்பது மீதிக்கதை.  

## நடிகர்கள்

- அர்ஜுன் - கிருஷ்ணசாமி
- ஊர்வசி - வசந்தா
- ரோஜா - சிந்தாமணி
- கவுண்டமணி - கந்தசாமி
- நாகேஷ் - காவல்துறை அதிகாரி
- திலகன் - சாமியப்பன்
- சத்யப்ரியா - கிருஷ்ணசாமியின் தாய்
- ராஜா - சாமியப்பன் மகன்
- சீலா - சுமதி
- நிகிதா - அமுதா

## இசை

படத்தின் இசையமைப்பாளர் வித்யாசாகர். பாடலாசிரியர்கள் வாலி மற்றும் இலக்கியன்.  

| 1 | அக்கா குளிக்கிறா | வாலி | எஸ். பி. பாலசுப்பிரமணியம், கே. எஸ். சித்ரா |  |
| --- | --- | --- | --- | --- |
| 2 | நெய்க்காரப்பட்டிப் பொன்னம்மா | இலக்கியன் | மனோ |  |
| 3 | எண்ணெய்ய வச்சு | வாலி | மனோ, சுவர்ணலதா |  |
| 4 | ஓ.. நான் என்னான்னு சொல்லுவேன் | வாலி | எஸ். பி. பாலசுப்பிரமணியம், எஸ். பி. சைலஜா |  |
| 5 | கண்டெடுத்த புதையல் | வாலி | எஸ். பி. பாலசுப்பிரமணியம் |  |
| 6 | முக்குளிச்சு எடுத்த முத்து | வாலி | எஸ். பி. பாலசுப்பிரமணியம் |  |
| 7 | வானவில்லில் உடைகள் | வாலி | எஸ். பி. பாலசுப்பிரமணியம் | } |
# மூன்றாவது கண் (திரைப்படம்)



**மூன்றாவது கண்**(Moonravathu Kann) 1993 தமிழ் மொழியில் வெளிவந்த திகில்த் திரைப்படமாகும் . இதன் இயக்கம் மணிவண்ணன். இப்படத்தில் சரத்குமார், நிழல்கள் ரவி, ராஜா மற்றும் மோனிஷா ஆகியோர் நடித்திருந்தனர். தயாரிப்பு எம். ராஜரத்தினம் இசை தேவா 1993 செப்டம்பர் 18 அன்று வெளியானது. இந்தத் திரைப்படம் தெலுங்கு மொழியில் "சீக்ரட்ஸ் கில்லர்ஸ்" என்ற பெயரில் வெளியானது.  

## கதை

பிரியா (மோனிஷா) ஒரு பெரிய செல்வந்தர், அவள் ஏழையான சுந்தரை (ராஜா) காதலிகிறாள். பிரியா சுந்தருடன் ஓடிப்போகும் முயற்சியில் தோல்வியடைகிறாள் .அவளது பெற்றோர் (வினு சக்ரவர்த்தி மற்றும் ஸ்ரீவித்யா) ஒரு அறையில் வைத்து பூட்டி விடுகின்றனர். அந்த இரவில் எதிர் வீட்டிலிருக்கும் சபாபதி (நிழல்கள் ரவி) தனது மனைவி சாந்தியை(யுவஸ்ரீ) கொலை செய்வதை பிரியா புகைப்படம் எடுக்கிறாள், இதை சபாபதி பார்த்துவிடுகிறான் ,பிரியா சப்தமிடுகிறாள். அவளது பெற்றோர் அவள் அறையில் பூட்டப்பட்டிருப்பதால் கத்திக் கொண்டிருக்கிறாள் என்று நினைத்து, அவளது பெற்றோர்கள் அவளை புறக்கணிக்கிறார்கள்  

அடுத்த நாள், சாந்தி மரணத்திற்கு அனைத்து நண்பர்களும் உறவினர்களும் வருகிறார்கள். சாந்தியின் பெற்றோர்கள் வந்து அவளுக்கு என்ன நடந்தது என்பது பற்றி சபாபதியிடன் கேட்கிறார்கள். அவன் சாந்திக்கு மார்பு வலி வந்தது, மருத்துவர் வரவழைக்கப்படுவதற்கு முன்பு இறந்து விட்டார் என பொய் கூறுகிறான். கோபி (கணேஷ்கர்), சாந்தியின் சகோதரர், அவருக்கு சபாபதி நீண்ட காலமாக அவரது சகோதரியை துன்புறுத்தி வந்துள்ளார் என்பது மட்டும் தெரிகிறது பொது இடத்தில் மிகவும் அன்பானவனாகவும், வீட்டினுள் மிக மோசமாகவும் நடந்து கொள்வதாக ஏற்கனவே சாந்தி தனது சகோதரனிடம் கூறியிருக்கிறாள். இதை நினைவில் கொண்டு, சபாபதி தன் சகோதரியை கொன்றுவிட்டார் என முடிவிற்கு வந்து நேர்மையான காவல் அதிகாரியான சரத்(சரத்குமாரிடம்) புகார் அளிக்கிறார். சரத் கொலையை கண்டுபிடித்து சபாபதியை தண்டிக்கிறாரா என்பதும் பிரியா தனது காதலில் வெற்றி பெற்றாரா என்பதும் மீதிக் கதை சொல்கிறது.  

## நடிகர்கள்

- சரத் குமார் - காவல் அதிகாரி சரத்
- நிழல்கள் ரவி - சபாபதி
- ராஜா - சுந்தர்
- மோனிஷா - பிரியா
- மன்சூர் அலி கான் - சுப்பராயன்
- வினு சக்ரவர்த்தி - பிரியாவின் தந்தை
- ஸ்ரீவித்யா பிரியாவின் தாயார்
- சுதங்கன் - புகைப்படம் எடுப்பவர்
- எஸ். என். வசந்த்
- சில்க் ஸ்மிதா - குத்தாட்டப் பாடல் ஆடுபவர்
- பசி சத்யா
- யுவஸ்ரீ - சாந்தி
- ஷர்மிலி
- வாசு - துலுக்கானம்
- கணேஷ்கர் - கோபி
- சௌந்தர்
- வீரராகவன் - சாந்தியின் தந்தை
- வெள்ளை சுப்பையா
- கருப்பு சுப்பையா
- திடீர் கண்ணையா

## இசை
இசையமைப்பு தேவா. ஒலிப்பதிவு 1993 இல் வெளியானது, இதன் இரண்டு பாடல்களை காளிதாசன் எழுதியிருந்தார்.  

## வரவேற்பு
இப்படம் வெற்றிகரமாக ஓடியது
# நந்தவன தேரு


***நந்தவன தேரு*** 1995 இல் வெளிவந்த 1995 தமிழ்த் திரைப்படமாகும். இதனை இயக்கியவர் ஆர். வி. உதயகுமார். இப்படத்தில் கார்த்திக் மற்றும் அறிமுக நாயகி ஸ்ரீநிதி ஆகியோர் முக்கிய பாத்திரத்தில் நடித்திருந்தனர். டி. சிவா மற்றும் ஏ. செல்வராஜ் ஆகியோர் இதனைத் தயாரித்திருந்தனர். இசை இளையராஜா 1995 மே 11 அன்று இப்படம் வெளி வந்தது. இப்படம் சரியான வரவேற்பை பெறவில்லை  

## கதை
சீனு (கார்த்திக்) அவன் ஒரு அனாதை மற்றும் ஒரு முழுநேர திருடன் . சிறைக்கு வெளியே தங்கள் பிரச்சினைகளை தீர்ப்பதற்கு அவன் சிறைக் கைதிகளுக்கு உதவுகிறான். ஒரு நாள், கைதி ஒருவன் சோகமாக இருக்கிறான். சீனு அவனது பிரச்சனையைப் பற்றி அவனிடம் கேட்கிறான். காயத்ரி (ஸ்ரீநிதி) என்ற ஒரு பாடகியின் தாய்வழி மாமா ஆதிசேஷன் (தேவன்) அவர் பெரிய செல்வந்தர், காயத்ரியின் மாமா ராஜசேகரன் (ஆனந்த் ராஜ்) மற்றும் அவரது மகன் குணசேகரன் ஆகியோரால் ஆதிசேஷன் தான் செய்யாத ஒரு குற்றத்திற்காக சிறையில் அடைக்கப்படுகிறார். ஆதிசேஷனுக்கு எதிராக காயத்ரியின் மனதில் விஷத்தை தூவுகிறார்கள்.  

காயத்ரி வாழ்க்கை பெரும் அபாயகரமானதாக இருப்பதாக ஆதிசேஷன் நம்புகிறார், இதற்காக, சீனுவை காயத்திரியை காப்பாற்றக் கோருகிறார். சீனு அவரது பிரச்சனையை தீர்த்து வைப்பதாக வாக்களிக்கிறான். ஆரம்பத்தில், காயத்ரி சீனுவைத் தவிர்க்கிறார், ஆனால் விரைவில் ராஜசேகரின் உண்மையான முகத்தை அவள் புரிந்துகொள்கிறாள், அவள் சீனுவின் நண்பராகிறாள். பின்னர் காயத்திரியின் வாழ்க்கையில் என்னவாயிற்று?. ஆதிசேஷன் சிறையிலிருந்து மீண்டாரா? ராஜசேகரன் மற்றும் அவரது மகன் குணசேகரன் ஆகிய இருவரும் தண்டிக்கப்படனரா? என்பது படத்தின் மீதிக்கதைச் சொல்கிறது.  

## நடிகர்கள்
- கார்த்திக் - சீனு என்கிற சீனிவாசன்
- ஸ்ரீநிதி - காயத்திரி
- ஆனந்த் ராஜ் - ராஜசேகர்
- தேவன் - ஆதிசேஷன்
- சனகராஜ் - ஆல்பர்ட்
- விவேக் - பீடி
- வடிவேலு (நடிகர்) - தீக்குச்சி
- மனோரமா - சீனுவின் பக்கத்து வீட்டுக்காரர்
- காயத்திரி - சீனுவின் பக்கத்து வீட்டுக்காரர்
- சிவா - -சுரேஷ்
- மதன் பாப்

## ஒலித்தொகுப்பு

இசையமைப்பாளர் இளையராஜா இசைமைத்திருந்தார். 8 பாடல்கள் கொண்ட படத்தின் பாடல்கள் 1995 இல் வெளி வந்தது, ஆர். வி. உதயகுமார் அனைத்து பாடல்களையும் எழுதியுள்ளார்.  

| எண் | பாடல் | பாடியோர் | நேரம் |  |
| --- | --- | --- | --- | --- |
| 1 | "அடிச்சு புடிச்சி" | அருண்மொழி, மனோ, எஸ்என். சுரேந்தர் | 4:51 |  |
| 2 | "அண்ணிய காட்டு அண்ணனே" | மனோ, சுவர்ணலதா | 4:53 |  |
| 3 | "என்ன வரம் வேண்டும்" | மனோ, லேகா, சிந்துதேவி | 5:29 |  |
| 4 | "எந்தன் வாழ்க்கையின்" | மனோ | 5:19 |  |
| 5 | "ரமணா ஸ்ரீ" | சோபனா | 2:10 |  |
| 6 | " உன் முன்னே நான் பாட " | அருண்மொழி | 1:05 |  |
| 7 | "வெள்ளி நிலவே" | எஸ். பி. பாலசுப்பிரமணியம், உமா ரமணன் | 5:10 |  |
| 8 | "விரலில் சுருதி மீட்டவா" | சித்ரா | 3:34 | } |
# வில்லுப்பாட்டுக்காரன்



**வில்லுப்பாட்டுக்காரன்** (*Villu Pattukaran*) 1992 ஆம் ஆண்டு ராமராஜன் மற்றும் ராணி நடிப்பில், கங்கை அமரன் இயக்கத்தில், கருமாரி கந்தசாமி மற்றும் ஜே. துரை தயாரிப்பில், இளையராஜா இசையில் வெளியான தமிழ் திரைப்படம்.  

## கதைச்சுருக்கம்

வில்லுப்பாட்டு கலையில் சிறந்து விளங்கும் கலைஞன் காளிமுத்து (ராமராஜன்). அந்தக் கிராமத்தின் தலைவர் (சண்முகசுந்தரம்) அங்குள்ள கோயிலைப் புதுப்பித்துக் கட்ட முடிவு செய்கிறார். அதற்கான நிதி வசூலிக்கும் பொறுப்பை காளிமுத்து வசம் ஒப்படைக்கிறார். அந்தக் கோயிலைப் புனரமைப்பதற்கான நிதி கேட்டு, இசையமைப்பாளர் இளையராஜா<nowiki/>வைச் சந்திக்கின்றனர். அவரும் கோயில் கட்டுவதற்கான நிதியுதவி செய்கிறார்.  

போதுமான நிதி கிடைத்த பிறகு கோயில் கட்டுவதற்குச் சிற்பியாக அருகிலுள்ள ஊரின் சிற்பியை (எம். என். நம்பியார்) ஒப்பந்தம் செய்கிறார்கள். சிற்பியின் மகள் அபிராமி (ராணி). சிற்பியும், அவரது மகள் ராணியும் கோயில் கட்டுவதற்காக அந்த ஊருக்கு வருகின்றனர். கோயில் கட்டுமானப் பணிகள் துவங்குகின்றன. அபிராமியும், காளிமுத்துவும் ஒருவரை ஒருவர் காதலிக்கின்றனர். அபிராமியின் தந்தைக்கு அவளுடைய முறை மாமனான ராஜசேகரனுக்கு, (சந்திரசேகர்) அபிராமியைத் திருமணம் செய்து வைக்க விருப்பம். அந்தக் கிராமத்துத் தலைவரின் மகன் செல்லத்துரையும் (விகாஷ் ரிஷி) ராணியை அடைய எண்ணுகிறான்.  

கோயில் வேலை முடிந்து, குடமுழுக்கிற்குத் தயாராகிறது. அதே நேரம் ராஜசேகரனுக்கும், அபிராமிக்கும் திருமணம் நிச்சயிக்கப்படுகிறது. கோயில் குடமுழுக்கில் தடங்கல் ஏற்படுத்த செல்லத்துரை சதி செய்கிறான். அவனுடைய சதியை முறியடித்து, குடமுழுக்கை வெற்றிகரமாக நடத்துகிறான் காளிமுத்து. இறுதியில் ராஜசேகரனின் சம்மதத்துடன் காளிமுத்து—அபிராமி திருமணம் நடக்கிறது.  

## நடிகர்கள்

- ராமராஜன் - காளிமுத்து
- ராணி - அபிராமி
- சந்திரசேகர் - ராஜசேகரன்
- எம். என். நம்பியார் - சிற்பி
- விகாஸ் ரிஷி - செல்லதுரை
- கவுண்டமணி - அப்பாக்கண்ணு
- செந்தில் - தங்கப்பன்
- குலதெய்வம் ராஜகோபால்
- சண்முகசுந்தரம்
- எஸ். என். லட்சுமி - காளிமுத்துவின் தாய்
- வாணி - காமாட்சி
- விஜயதுர்கா
- கருப்பு சுப்பையா
- திருப்பூர் ராமசாமி
- குள்ளமணி
- ஆர். கே. - காவல் ஆய்வாளர்
- இளையராஜா - சிறப்புத் தோற்றம்
- கங்கை அமரன் - சிறப்புத் தோற்றம்
- ராஜ்கிரண் - சிறப்புத் தோற்றம்

## இசை

படத்தின் இசையமைப்பாளர் இளையராஜா. பாடலாசிரியர்கள் கங்கை அமரன் மற்றும் வாலி. இதில் கவிஞர் வாலி உதடு ஒட்டாமல் பாடக்கூடிய *தந்தேன் தந்தேன்* என்ற ஒரு பாடலை மட்டுமே இயற்றினார் .  

| 1 | கலைவாணியோ ராணியோ | எஸ். பி. பாலசுப்ரமணியன் | 5:04 |  |
| --- | --- | --- | --- | --- |
| 2 | பொன்னில் வானம் | எஸ். ஜானகி | 4:29 |  |
| 3 | சக்தி பகவதி | மனோ, ராஜகோபால் | 2:31 |  |
| 4 | சோலை மலை ஓரம் | எஸ். பி. பாலசுப்ரமணியன், எஸ். ஜானகி | 4:52 |  |
| 5 | தந்தேன் தந்தேன் | மலேசியா வாசுதேவன் | 4:33 |  |
| 6 | வானம் என்னும் | சித்ரா | 4:57 | } |

## விமர்சனம்

தி நியூ இந்தியன் எக்ஸ்பிரஸ்: படத்தின் கதை பலவீனமாக உள்ளது. ஆனால் பாடல்கள் அனைத்தும் சிறப்பாக அமைந்துள்ளது.
# கிழக்கும் மேற்கும்



**கிழக்கும் மேற்கும்** 1998 ஆம் ஆண்டு நெப்போலியன், நாசர், தேவயானி மற்றும் கீதா நடிப்பில், மு. களஞ்சியம் இயக்கத்தில், இளையராஜா இசையில் வெளியான தமிழ் திரைப்படம்.  

## கதைச்சுருக்கம்

சூர்யமூர்த்தியின் (நெப்போலியன்) சகோதரி தில்லை (கீதா). அவர்களது தந்தையின் இரண்டாவது மனைவி சின்னம்மா (தேனி குஞ்சரம்மாள்) சிறுவயதிலேயே அவர்களை வீட்டைவிட்டு துரத்திவிடுகிறார். இருவரும் சிரமப்பட்டு முன்னேறுகின்றனர்.  

கீதாவிற்கு மாப்பிள்ளை பார்க்கிறான் சூர்யமூர்த்தி. பக்கத்து கிராமத்தைச் சேர்ந்த காத்தலிங்கம் (நாசர்) என்பவனுக்குத் திருமணம் செய்ய விரும்பி அவனைப்பற்றி விசாரிக்கும்போது அனைவரும் அவனை நல்லவன் என்று பொய் சொல்கின்றனர். அதை நம்பி கீதாவைக் காத்தலிங்கத்திற்கே மணம் முடிக்கிறான் சூர்யமூர்த்தி. திருமணத்திற்கு பிறகு காத்தலிங்கம் மது அருந்துபவன் என்பதும், அக்கிராமத்திலுள்ள வள்ளி (விசித்திரா) என்ற பெண்ணுடன் அவனுக்குள்ள தொடர்பும் தெரிகிறது.  

காத்தலிங்கத்தின் தங்கை மல்லிகாவும் (தேவயானி) சூர்யமூர்த்தியும் காதலிக்கின்றனர். தில்லை இதனால் பிரச்சனை உருவாகும் என்று சூர்யமூர்த்தியை எச்சரிக்கிறாள். ஒரு இக்கட்டான சூழலில் சூர்யமூர்த்தியைத் தவறாகப் புரிந்துகொள்ளும் மல்லிகா அவனை வெறுக்கிறாள். காத்தலிங்கம், மல்லிகாவிற்கு வேறொரு மாப்பிளையுடன் ஏற்பாடு செய்த திருமணம் நின்றுபோகிறது. அதற்கு மல்லிகா- சூர்யமூர்த்தியின் காதல்தான் காரணம் என்று மாப்பிள்ளைவீட்டார் குற்றம்சாட்டுகின்றனர். இதனால் ஆத்திரப்படும் காத்தலிங்கம், சூர்யமூர்த்தியின் முன் தில்லையை அடிக்கிறான். இதைத் தடுக்க முயலும் சூர்யமூர்த்தி ஒரு கட்டத்தில் காத்தலிங்கத்தை அடித்து விடுகிறான். காத்தலிங்கம் தில்லையை விட்டு வள்ளியுடன் வாழ முடிவுசெய்கிறான். அதன்பின் நடந்தது என்னவென்பது மீதிக்கதை.  

## நடிகர்கள்

- நெப்போலியன் - சூர்யமூர்த்தி
- நாசர் - காத்தலிங்கம்
- தேவயானி - மல்லிகா
- கீதா - தில்லை
- மணிவண்ணன்
- தலைவாசல் விஜய் - கணேசன்
- விசித்ரா - வள்ளி
- தேனி குஞ்சரம்மாள் - சின்னம்மா
- களஞ்சியம் - முத்துக்குமார்
- சாப்ளின் பாலு - சின்னராசு
- மீண்டும் சுந்தர்
- தேவகி
- தமிழ்செல்வி
- ராதாஸ்ரீ
- பத்மா

## விருதுகள்

1998 தமிழக அரசு திரைப்பட விருதுகள்  

- பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது
- தமிழக அரசின் சிறந்த பாடலாசிரியருக்கான விருது - அறிவுமதி

## இசை

படத்தின் இசையமைப்பாளர் இளையராஜா. பாடலாசிரியர்கள் அறிவுமதி, பழனிபாரதி மற்றும் வாசன்.  

| 1 | அக்கா நீ சிரிச்சா | பவதாரிணி | 5:03 |  |
| --- | --- | --- | --- | --- |
| 2 | கத்துங்குயிலே | சாதனா சர்கம் | 4:53 |  |
| 3 | கூடப்பொறந்த | இளையராஜா | 5:05 |  |
| 4 | ஒரு கத்திரிக்கா | இளையராஜா | 5:05 |  |
| 5 | பூ நிலவொன்று | எஸ். பி. பாலசுப்ரமணியன் | 5:15 |  |
| 6 | பூங்காற்றே | பவதாரிணி | 4:44 |  |
| 7 | வயசுப்புள்ள | சாதனா சர்கம் | 5:25 |  |
| 8 | என்னோட உலகம் | இளையராஜா | 5:08 | } |
# மாலிப்டோசீன் டையைதரைடு



**மாலிப்டோசீன் டையைதரைடு** (*Molybdocene dihydride*) என்பது (η<sup>5</sup>-C<sub>5</sub>H<sub>5</sub>)<sub>2</sub>MoH<sub>2</sub>. என்ற வேதி வாய்ப்பாட்டால் விவரிக்கப்படும் ஒரு கரிம மாலிப்டினம் சேர்மமாகும். பொதுவாக Cp<sub>2</sub>MoH<sub>2</sub> என்ற சுருக்க வாய்ப்பாட்டால் அடையாளப்படுத்துவார்கள். மஞ்சள் நிறத்தில் காற்று உணரியாகவும் ஒரு திண்மமாகவும் காணப்படும் இச்சேர்மம் சில கரிமக் கரைப்பான்களில் கரைகிறது.  

மாலிப்டினம் பென்டாகுளோரைடு, சோடியம் சைக்ளோபென்டாடையீனைடு மற்றும் சோடியம் போரோ ஐதரைடு ஆகிய சேர்மங்களை ஒன்றாகச் சேர்த்து வினைபுரியச் செய்து மாலிப்டோசீன் டையைதரைடு தயாரிக்கப்படுகிறது . இந்த டையைதரைடை குளோரோபார்முடன் சேர்த்து சூடுபடுத்தினால் மாலிப்டோசீன் டைகுளோரைடு உருவாகிறது.  

மாலிப்டோசீன் டையைதரைடு சேர்மம் கிளிஞ்சல்கூடு கட்டமைப்பை ஏற்கிறது. இக்கட்டமைப்பில் வளையப்பென்டாடையீனைல் வளையங்கள் இணையாக இருக்காது .
# உலங்காரை



**உலங்காரை** (ஈழ வழக்கு: **வெரலிக்காய்**, அறிவியல் பெயர்: *Elaeocarpus serratus*) என்பது இந்தியத் துணைக்கண்டம் மற்றும் தென்கிழக்கு ஆசியா போன்ற வெப்பவலயப் பகுதிகளில் காணப்படும் ஒரு பழம் தரும் மரம் ஆகும். இதன் தாயகம் இலங்கை. இதன் பழங்கள் சத்துக்களும் மருத்துவ குணங்களும் நிறைந்தவை.
# சட்டம் ஒரு விளையாட்டு



***சட்டம் ஒரு விளையாட்டு*** (English: *Law is a game*) என்பது 1987 தமிழ் அதிரடித் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். ஷோபா சந்திரசேகர் தயாரித்திருந்தார். இப்படத்தில் விஜயகாந்த் மற்றும் ராதா முக்கிய கதாபாத்திரங்களில் நடித்திருக்கின்றனர்.  

எம்.எஸ்.வி என்று அழைக்கப்படும் ம. சு. விசுவநாதன் இசை அமைத்துள்ளார்.  

## கதை
சிறுவன் ராஜா (விஜய்), அவன் தன் தாயையும் (ஸ்ரீவித்யா), தம்பியையும் கொலை செய்ததைக் கண்டான். எந்த ஆதாரமும் இல்லாததால் கொலைகாரனை குற்றவாளி என்று தீர்ப்பளிக்க அவரது போலீஸ் இன்ஸ்பெக்டர் தந்தை டி.சி.பி நீதி மாணிக்கம் (ரவிச்சந்திரன்) சக்தியற்றவர் என்பதையும் அவர் கண்டார்.  

விஜய் (விஜயகாந்த்) என்ற பெயரில் ஒரு இளைஞனாக , குற்றவாளி மாதப்பு சுந்தரம் (செந்தாமரை) தனது மூன்று மகன்களில் ஒவ்வொருவரையும் கொன்றுவிடுகிறார். தண்ணீருக்கு அடியில் ஒன்று, இரண்டாவது மலை உச்சியில் இருந்து, மூன்றாவது கொலை, விபத்துக்குள்ளானதைப் போலவே செய்யப்படுகிறது.  
## நடிகர்கள்
- விஜயகாந்த்
- ராதா
- ரஜினிகாந்த்
- ரவிச்சந்திரன்
- எஸ். ஏ. சந்திரசேகர்
- ஸ்ரீவித்யா
- கமலா காமேஷ்
- விஜய் -குழந்தை நட்சத்திரம்
## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார்.  

| 1 | "நீ பிறந்த போது" | வித்யா | கங்கை அமரன் | 4:14 |
| --- | --- | --- | --- | --- |
| 2 | "ஒரு பிருந்தாவனம்" - சிறிய | எஸ். பி. பாலசுப்பிரமணியம், வாணி ஜெயராம், ஷோபா சந்திரசேகர் மற்றும் ஷீலா | புலமைப்பித்தன் | 1:01 |
| 3 | "ஒரு பிருந்தாவனம்" | எஸ். பி. பாலசுப்பிரமணியம், வாணி ஜெயராம், ஷோபா சந்திரசேகர் மற்றும் ஷீலா | 4:47 |  |
| 4 | "சுகம் தரும் நிலா" | எஸ். பி. பாலசுப்பிரமணியம் மற்றும் கே. எஸ். சித்ரா | 5:14 |  |
| 5 | "ஒரு குள்ள நரி" | கே. ஜே. யேசுதாஸ், எஸ். என். சுரேந்தர் மற்றும் ஷோபா சந்திரசேகர் | 4:32 | } |

## வெளியீடு
சட்டம் ஒரு விளையாட்டு 1987 அக்டோபர் 21 அன்று மற்றொரு விஜயகாந்த் படமான உழவன் மகனுடன் வெளியிடப்பட்டது. இருப்பினும், இரண்டு படங்களும் பாக்ஸ் ஆபிஸில் சூப்பர் ஹிட் ஆனது. இந்தியன் எக்ஸ்பிரஸ் எழுதியது "திரைக்கதை முற்றிலும் திட்டமிடப்பட்டுள்ளது, எம். கருணாநிதியின் உரையாடல்களில் [..] அல்லது எஸ்.ஏ. சந்திரசேகரின் சிகிச்சையில் எப்போதும் புதிதாக எதுவும் இல்லை".  

## ஆதாரங்கள்
# அன்வேஷனா



**அன்வேஷனா** (Anveshana) இயக்குநர் வம்சியின் இயக்கத்தில் 1985இல் வெளிவந்த தெலுங்கு மொழித் திரைப்படமாகும். இப்படத்தில் கார்த்திக், பானுப்பிரியா, சத்யநாராயணா , சரத் பாபு போன்றோர் முக்கியக் கதாபாத்திரத்தில் நடித்திருந்தனர் "சித்தாரா" , " ஆலாபனா" படத்திற்கு பிறகு இயக்குநர் வம்சியின் மூன்றாவது படமாகும்.  

கலை இயக்குநர் தோட்டா தரணி, திருப்பதி அருகில் உள்ள தலக்கோனா காட்டில் இப் படத்திற்கான கதைக் களத்தை வடிவமைத்தார். படக் குழுவினர் காட்டின் அருகாமையிலுள்ள 'நெரபாயிலு' கிராமத்தில் தங்கியிருந்தனர்.  

## தெலுங்கில் நடித்தவர்கள்
- கார்த்திக் - அமர்
- பானுப்ரியா (நடிகை) - ஹேமா
- கைகல சத்யநாராயணா - ராவ்
- ராலபள்ளி - பாண்டு
- சரத் பாபு - ஜேம்ஸ்
- சுபலேகா சுதாகர் - சண்டிகாடு
- மல்லிகார்ஜுனா ராவ் - புலிராஜூ, கிராம அதிகாரி
- ஒய். விஜயா, - புலிராஜுவின் மனைவி
- விஸ்வனாதம் - சூரண்ணா
- சுமதி - பொன்னி

### தமிழில் நடித்தவர்கள்
- கார்திக் - அமர்
- பானுப்ரியா (நடிகை) - ஹேமா
- கைகல சத்யநாராயணா - ராமு
- ராலபள்ளி - பழனி
- சரத் பாபு - ஜேம்ஸ்
- சுபலேகா சுதாகர் - சப்பாணி
- மல்லிகார்ஜுனா ராவ் - புலிராஜன், கிராம அதிகாரி
- ஒய். விஜயா - புலிராஜனின் மனைவி

## படக்குழு
- இயக்கம் - வம்சி
- இசை அமைப்பு - இளையராஜா
- ஒளிப்பதிவு - எம். வி. ரகு
- படத் தொகுப்பு - அனில் மால்நாத்
- கலை வடிவமைப்பு - தோட்டா தரணி
- பின்னணி பாடியவர்கள் - எஸ். ஜானகி மற்றும் எஸ். பி. பாலசுப்பிரமணியம்
- பாடல்கள் - வெட்டூரி சுந்தரராம மூர்த்தி

## இசை அமைப்பு
இளையராஜா இப்படத்திற்கு இசையைமைத்திருந்தார். பாடல் வரிகளை வெட்டூரி சுந்தரமூர்த்தி எழுதியுள்ளார்.  

### பாடல்கள்
| பாடல் | பாடியோர் | எழுதியது |  |
| --- | --- | --- | --- |
| "கீரவாணி" | எஸ். பி. பாலசுப்பிரமணியம், எஸ். ஜானகி | வெட்டூரி |  |
| "ஏகாந்தா வேளா" | எஸ். பி. பாலசுப்பிரமணியம், எஸ். ஜானகி | வெட்டூரி |  |
| "எடலோ லயா" | எஸ். ஜானகி | [வெட்டூரி |  |
| "இல்லாலோ" | எஸ். ஜானகி | வெட்டூரி | } |
# இடலை



**இடலை** (*Olea*) என்பது இடலைவகையி குடும்பத்தைச் சேர்ந்த பேரினம் ஆகும். இதில் மொத்தம் சுமார் 40 இனங்கள் உள்ளன. இவை மத்திய கிழக்கு, தென் ஐரோப்பா, ஆப்பிரிக்கா, தென் ஆசியா மற்றும் ஆஸ்திரலேசியா போன்ற பகுதிகளில் காணப்படுகின்றன. இவற்றில் ஐரோப்பிய இடலை என்ற இனம் குறிப்பிடத்தக்க இனம் ஆகும்.
# சங்கீதா அக்ரஹாரம்


**சங்கீதா அக்ரஹாரம்** (Sangita Agraharam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
இந்த ஊரானது தேன்கனிக்கோட்டையில் இருந்து 12 கிலோமீட்டர் தொலைவிலும், மாவட்த் தலைநகரான கிருஷ்ணகிரியில் இருந்து 78 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தின் மொத்த மக்கள் தொகையானது 3,435 ஆகும். இதில் ஆண்கள் எண்ணிக்கை 1,787, பெண்களின் எண்ணிக்கை 1,648 என உள்ளது. மக்களின் கல்வியறிவு விகிதமானது 54.24% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கிருஷ்ணா உதயசங்கர்



**கிருஷ்ணா உதயசங்கர்** (Krishna Udayasankar) என்பவர் சிங்கப்பூரில் வசிக்கும் இந்திய எழுத்தாளர் ஆவார். இவர் மகாபாரதத்தை பின்னணியாகக் கொண்டு, நவீன முறையில் எழுதிய புதினங்களான "கோவிந்தா", "கௌரவா" மற்றும் "குருஷேத்ரா" போன்றவற்றின் மூலம் அறியப்படுகிறார். சிங்கப்பூரைச் சுற்றியுள்ள தொன்மங்கள் மற்றும் புராணங்களை அடிப்படையாகக் கொண்ட “3” என்ற புதினத்தை எழுதியவர். இவரது சமீபத்திய புத்தகமான "இம்மார்டல்" ஒரு நவீன கால கற்பனை மற்றும் சாகச புதினம் ஆகும். இது அமெரிக்கக் கடவுள்களின் ஒரு பகுதியாகவும், இன்டியானா ஜோன்ஸின் ஒரு பகுதியாகவும் உள்ளது.  

## சொந்த வாழ்க்கை மற்றும் கல்வி
கிருஷ்ணா உதயசங்கர், பெங்களூரில் உள்ள ஒரு தமிழ்க் குடும்பத்தில் பிறந்தார். குழந்தை பருவத்தில் இவர் இந்தியா முழுவதும் பல நகரங்களிலும், ஆப்பிரிக்கா மற்றும் ஆத்திரேலியா போன்ற பல்வேறு கண்டங்களில் வாழ்ந்துள்ளார். இவர் பெங்களூரில் உள்ள தேசிய சட்டப் படிப்புக்கான இந்தியப் பல்கலைகழகத்தில் பட்டப்படிப்பை முடித்தார். பின்னர் சிங்கப்பூரில் உள்ள நன்யாங் தொழில்நுட்பப் பல்கலைக்கழகத்தில் மூலோபாய மேலாண்மையில் முதுதத்துவமாணி பட்டம் பெற்றார். தற்போது அதே இடத்தில் விரிவுரையாளராகப் பணியாற்றுகிறார்.  

‘சர்வதேச வணிகம்: ஒரு ஆசிய பார்வை’ (2015) மற்றும் ‘உலகளாவிய வணிகம் இன்று’ (2014) ஆகிய இரண்டு பாடப்புத்தகங்களையும் வெளியிட்டுள்ளார். இவரது "பீஸ்ட்" (2019), என்ற புத்தகத்தை பெங்குயின் ரேண்டம் ஹவுஸ் என்ற புத்தக நிறுவனம் வெளியிட்டுள்ளது. மேலும் இவர் ஒரு சர்வதேச வர்த்தக பாடநூல் இணை ஆசிரியரும் ஆவா.  

இவர் சிங்கப்பூரில் தன் கணவர் மற்றும் இரண்டு வளர்ப்பு நாய்களுடன் வசித்து வருகிறார்.  

## எழுதிய புத்தகங்கள்

- *கோவிந்தா* (புதினம்) (ஹசெட் இந்தியா, 2012)
- *ஆப்ஜெக்ட்ஸ் ஆஃப் அஃபெக்சன்* (கவிதை) (மாத் பேப்பர் பிரஸ், 2013)
- *பாடி பவுண்டரிஸ்: த எதிக் ஆந்த்தோலஜி ஆஃப் விமன்ஸ் ரைட்டிங்" (த லிட்டரரி சென்டர்,2013)*
- *கௌரவா* (புதினம்) (ஹசெட் இந்தியா, 2013)
- *குருஷேத்ரா* (புதினம்) (ஹசெட் இந்தியா, 2014)
- *3* (புதினம்) (ஹசெட், 2015)
- *இம்மார்ட்டல்* (ஹசெட் இந்தியா, 2016)
- *புத்தா* (பெங்குயின் இந்தியா, டி.பி.ஏ.)-
# முற்றுப் புள்ளியா..?



** முற்றுப் புள்ளியா..?** (Muttrupulliyaa) ஈழப் போருக்குப் பிந்தைய இலங்கையில் நான்கு நபர்கள் அவர்களது வாழ்க்கையைத் தேடும் கதையை கூறுகிறது. இது அவர்களின் அமைதியற்ற வாழ்க்கையை, வேதனையை, நிறைவேறாத ஆசைகளை, தினசரி போராட்டங்களையும் பற்றியும் பேசுகிறது. அவர்களுக்கு முன்னால் வந்த பலரைப் போலவே, அவர்களின் கௌரவத்தை இழந்த தமிழர்கள் போலவே, நீதியையும் நீடித்த சமாதானத்தையும் கற்பனை செய்து கொண்டிருக்கும் மக்களைப் பற்றிய கதை இது. உள்நாட்டுப் போர் முடிவுக்கு வந்த பின்னர், இலங்கை பற்றிய கதையை சொல்லும் முதல் ஆவணப்படமாகும். இலங்கையின் போருக்குப் பிந்திய வாழ்க்கை பற்றிய உண்மைக் கதை இது. இலங்கையின் தலைநகர் கொழும்பிலிருந்து ஒரு சுற்றுச்சூழல் ஆர்வலர்; மற்றும் சென்னையிலிருந்து ஒரு இளம் பத்திரிகையாளர் இலங்கைக்கு பயணம் செய்யும் கதை இது.  

ஒரு சிலர் தங்கள் துன்பத்தை இப்படத்தின் மூலம் பகிர்ந்து கொள்ள வாய்ப்பு பெறுகிறார்கள். தங்கள் பட்ட காயங்கள், துயரங்கள் மற்றும் வருத்தங்கள் ஆகியவற்றைக் தவிர்ப்பதற்கு தங்களுக்கு ஏற்பட்ட இழப்பினை ஈடு செய்யமுடியாதவர்கள் ஆகியவற்றைப் பற்றி இப்படம் பேசுகிறது. தயாரிப்பு நிறுவனம் இந்த விடயங்களை எதிர்கொள்வதில் உள்ள அபாயங்கள் காரணமாக தாங்கள் கைது செய்யப்படும் அபாயத்தை தவிர்க்க தங்களின் உண்மையை அடையாளத்தை மறைத்து ரகசியமாக படப்பிடிப்பு நடத்தினர். யாழ்ப்பாண திரைப்பட விழாவில் திரையிடப்பட்டது.  

## தணிக்கை
முற்றுப்புள்ளியா திரைப்படம் இலங்கையில் திரையிட அனுமதிக்கப்பட்டது, மேலும் இலங்கை பொது நிகழ்ச்சி வாரியத்தால் அங்கீகரிக்கப்பட்டது. இந்திய-இலங்கை உறவை பாதிக்கும் என்பதால், முற்றுப்புள்ளியா திரைப்படம் இந்திய தணிக்கை வாரியத்தால் தடை செய்யப்பட்டது. பின்னர் திரைப்பட சான்றிதழ் மேல்முறையீட்டு தீர்ப்பாயத்தால் தடை நீக்கப்பட்டது. இருப்பினும், திரைப்படப் படைப்பாளிகள் தமிழீழ விடுதலைப் புலிகளின் கொடிகளையும், கொல்லப்பட்ட தலைவர்களின் புகைப்படங்களையும் நீக்கவேண்டி இருந்தது. மேலும் படம் உண்மை நிகழ்வுகளால் ஈர்க்கப்பட்ட புனைகதை படைப்பு என்று குறிப்பிட வேண்டியிருந்தது.
# மோ


**மோ** (Mo) 2016இல் வெளிவந்த தமிழ் நகைச்சுவைத் திரைப்படம். புவன் ஆர். நுல்லான் இதனை எழுதி இயக்கியுள்ளார். இப்படத்தில் சுரேஷ் ரவி, ஐஸ்வர்யா ராஜேஷ், ரமேஷ் திலக், தர்புகா சிவா ஆகியோர் முன்னணி பாத்திரத்தில் நடித்திருந்தனர். இவர்களுடன் நடிகர் முனீஷ்காந்த் ராமதாஸ், பூஜா தேவரையா, செல்வா, மீம் கோபி ஆகியோரும் நடித்திருந்தனர். படத்தொகுப்பு கோபிநாத், இசை சந்தோஷ் தயாநிதி. ஒரு புதிய தொழில்நுட்ப குழுவைக் கொண்ட இப்படம், 2015 இல் தயாரிக்கத் தொடங்கி 2016 திசம்பர் 30 அன்று வெளியிடப்பட்டது.  

## கதை
வெற்றி (செல்வா), ஒரு ரியல் எஸ்டேட் தொழிலதிபர், புதிய உல்லாசப்போக்கிடம் நிறுவ பாண்டிச்சேரி அருகே ஒரு பழைய பள்ளியின் இடத்தை வாங்க நினைக்கிறான். மற்றொரு தொழிலதிபர் செந்தில் நாதன் (மீம் கோபி) அந்த இடத்தை வாங்குவதற்கான வாய்ப்பும் அதிகமாக உள்ளது. செந்திலின் ஜாதகத்தில் பேய் குடியிருக்கும் சொத்தை சொந்தமாக்கிக் கொள்ளக்கூடாது என்று இருக்கிறது, மேலும் அவர் பேய்களுக்கு பயப்படுகிறார். தேவ் (சுரேஷ் ரவி), சதீஷ் (ரமேஷ் திலக்), மற்றும் குமார் (தர்புகா சிவா) ஆகிய மூவரும் குழந்தை பருவத்திலிருந்தே பணத்தை ஏமாற்றுவதில் ஈடுபட்டுள்ள சிறு வயது நண்பர்கள். அவர்கள் பேய் பயத்தை பயன்படுத்தி மக்களை ஏமாற்ற ஒரு புதிய யோசனை கண்டறிகிறார்கள்.  

ஒப்பனைக் கலைஞர் ஜோசப் செல்லப்பா (முனீஷ்காந்த் ராமதாஸ்), மற்றும் சினிமாவில் நடிக்க கனவு காணும் இளைய சினிமா கலைஞர் பிரியா (ஐஸ்வர்யா ராஜேஷ்), ஆகிய இருவரும் அந்த மூவருடன் இணைகிறார்கள். ஜோசப்பின் ஒப்பனையில் பிரியா பேய் வேடம் போடுகிறார். ஒரு நாள் வெற்றியை ஏமாற்ற இந்த ஐவரும் போடும் திட்டம் தோல்வியில் முடிவடைகிறது. செந்தில் சொத்துக்களை வாங்காமல் இருப்பதற்காக இவர்களிடமே பேய் நாடகத்தை பாண்டிச்சேரி பள்ளியில் நடத்த அவர்களிடம் கேட்டுக் கொள்கிறார். இவர்களும் இதை ஏற்று அங்கு செல்கின்றனர். இவர்களின் அமானுஷ்ய நடவடிக்கையினால் செந்திலின் ஆட்கள் அப்பள்ளியில் பேய் இருப்பதாக நம்புகிறார்கள். பின்னர் நடைபெறும் பல திருப்பங்களுடன் வெற்றிவெற்றிகரமாக அந்த பள்ளியை வாங்குவதாக இந்தப் படம் முடிவடைகிறது, பிரியா ஒரு பேய் படத்தின் கதாநாயகியாக மாறுகிறார், மற்றும் ஜோசப் அவரது ஒப்பனையாளராக இருக்கிறார். இருப்பினும், தேவ், சதீஷ் மற்றும் குமார் மக்களை ஏமாற்றுவதை தொடர்கின்றனர்.  

## நடிகர்கள்
- சுரேஷ் ரவி - தேவ்
- ரமேஷ் திலக் - சதீஷ்
- தர்புகா சிவா - குமார்
- ஐஸ்வர்யா ராஜேஷ் - பிரியா
- முனீஷ்காந்த் ராமதாஸ் - ஜோசப் செல்லப்பா
- பூஜா தேவேரையா - மோ (மோகனவதனி)
- செல்வா - வெற்றி
- மீம் கோபி - செந்தில்நாதன்
- யோகி பாபு - பழனி
- சரண் - கௌதம்
- சரண் சக்தி

## தயாரிப்பு
2015 இன் துவக்கத்தில் புவன் நுல்லான் இந்தப் படத்தைத் தொடங்கினார். முன்னணி பாத்திரங்களில் நடிப்பதற்கு சுரேஷ் ரவி, ஐஸ்வர்யா ராஜேஷ் ஒப்பந்தத்தில் கையெழுத்திட்டனர். சென்னையிலுள்ள புறநகர்ப்பகுதிகளில் இத்திரைப்படம் பரவலாக படமாக்கப்பட்டு 2016 சனவரியில் முடிவடைந்தது.  

## வெளியீடு
2016 திசம்பர் 30 அன்று " மோ" வெளியானது.  

## ஒலித்தொகுப்பு
ஒரே ஒரு பாடல் கொண்ட இப்படத்தின் ஒலிப்பதிவை சந்தோஷ் தயாநிதி மேற்கொண்டார். இவர் , முன்னதாக சந்தானம் நடித்த "இனிமே இப்படித்தான்" என்ற படத்திற்கு இசையமைத்திருந்தார்.
# சொன்னால் தான் காதலா


***சொன்னால் தான் காதலா*** (*Sonnal Thaan Kaadhala*) 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ராஜேந்தர், முரளி, ரோஜா, கரன், லிவிங்ஸ்டன், வடிவேலு ஆகியோர் நடித்திருந்தனர். சிலம்பரசன் ராஜேந்தர் இப்படத்தில் சிறப்புத் தோற்றத்தில் நடித்திருந்தார். டி. ராஜேந்தர் இப்படத்தை எழுதி, இயக்கி, இசை அமைத்து, தாயாரித்திருந்தார் என்பது குறிப்பிடத்தக்கது.  

## கதைச்சுருக்கம்
ரோஜா (ரோஜா செல்வமணி) ஒரு முன்னணிப் பாடகி ஆவார். குடிப்பழக்கத்திற்கு அடிமையான தந்தை (மணிவண்ணன்), மூன்று தங்கைகள், தாய், தம்பி ஆகியோருடன் பெரிய குடும்பமாக வாழ்ந்து வரும் ரோஜா, ஒரு நிதி நிறுவனத்தில் வேலை செய்து வருகிறார். ரோஜா சம்மந்தப்பட்டிருக்கும் வழக்கு ஒன்றை விசாரிக்கிறார் டி.ஆர். (டி. ராஜேந்தர்). ரோஜாவுடன் வேலை செய்யும் முரளி (முரளி) அவளை விரும்புகிறான். தனக்கு கிடைக்கும் அனைத்து வாய்ப்புகளையும் பயன்படுத்திக் காதலை வெளிப்படுத்துகிறான். ஆனால், முரளியின் காதலை உதாசீணப்படுத்துகிறாள்.  

டி. ஆருக்கு சரோ (சுவாதி) எனும் ஒரு தங்கை இருக்கிறாள். சரோவின் கணவர், இன்பராஜ் (கரண்) ஓர் ஊழல் காவல் அதிகாரி. இன்பராஜின் ஊழலைப் பற்றி ஊடகங்களில் டி. ஆர் அம்பலப்படுத்தியதால் கோபம் கொண்ட இன்பராஜ், டி. ஆரின் தங்கையைத் தன் தாயுடன் சேர்ந்து கொண்டு துன்புறுத்துகிறான்.  

தன் பெரிய குடும்பத்தைக் காப்பாற்றுவதற்கு மிகவும் கடினப்படுகிறாள் ரோஜா. அந்நிலையில், முரளியின் காதலை ஒப்புக்கொள்ளுமாறு ரோஜாவிற்கு அறிவுறுத்துகிறார் டி. ஆர். இறுதியில், முரளியின் காதல் என்னவானது? ரோஜாவின் வழக்கு என்னவானது? போன்ற கேள்விகளுக்கு விடை காணுதலே மீதிக் கதையாகும்.  

## நடிகர், நடிகையர்

## பாடல்கள்
திரைப்படத்தில் இடம்பெற்ற எட்டுப் பாடல்களை டி. ராஜேந்தர் எழுதி இசையமைத்திருந்தார்.  

## வரவேற்பு
பாக்ஸ் ஆபீசில் பெரிய வெற்றி இல்லையென்றாலும், பாடல்கள் ஓரளவிற்கு வெற்றி பெற்றன. 2002-இல், தமிழ்நாடு மாநிலத் திரைப்பட விருது, பிலிம்பேர் விருது ஆகிய இரு விருதுகளை இப்படம் வென்றது.
# சட்டம் ஒரு இருட்டறை (2012 திரைப்படம்)



**சட்டம் ஒரு இருட்டறை ** (Sattam Oru Iruttarai) 2012இல் வெளிவந்த தமிழ்த் திரைப்படமாகும். இயக்கம் சினேகா பிரிட்டோ, இப்படம் 1981இல் எஸ். ஏ. சந்திரசேகர் இயக்கத்தில் 'சட்டம் ஒரு இருட்டறை'' என்ற இதே பெயரில் வெளிவந்த படத்தின் மறு ஆக்கமாகும். இப்படத்தில் தமன் குமார், பிந்து மாதவி ரீமா சென் , பியா பஜ்பை மற்றும் பலரும் நடித்திருந்தனர். 2017 இல் தெலுங்கு மொழியில் மொழி மாற்றம் செய்யப்பட்டு "லவ்வர்ஸ் கோ பெட்டுக்கோவடு" என்ற பெயரில் வெளியிடப்பட்டது.  

## நடிகர்கள்
தமன் குமார் - விஜய்  

பிந்து மாதவி - தியா  

பியா பஜ்பை - ஜெஸ்மைன் / ஜெஸ்  

ரீமா சென் - கௌசல்யா ராமன்  

சுரேஷ்  

ராதாரவி  

சம்பத் ராம் - ஆன்ந்த்  

பேபி ரக்‌ஷ்னா  

கிருஷ்ணமூர்தி  

எஸ். ஏ. சந்திரசேகர் (சிறப்புத் தோற்றம்)  

## தயாரிப்பு
2012 பிப்ரவரியில், விஜய் அவரது தந்தை எஸ். ஏ. சந்திரசேகர் இயக்கத்தில் 1981இல் வெளியான *சட்டம் ஒரு இருட்டறை* படத்தை திரும்பவும் படமாக்கப் போவதாகத் தெரிவித்தார். நடிகர் பிரபுவின் மகன் விக்ரம் பிரபு இப்படத்தில் நடிக்க ஒப்பந்தம் செய்யப்பட்டார். கே. வி. ஆனந்த் இயக்கத்தில் வெளியான 'கோ திரைப்படத்தில் நடித்த கார்த்திகா நாயர் மற்றும் பியா பஜ்பை, ஆகிய இருவரும் இப்படத்தில் நடிக்க ஒப்பந்தம் மேற்கொள்ளப்பட்டது. மேலும் புது வரவான சினேகா இப்படத்தின் மூலம் அறிமுகமானார். மீனா நடிப்பதாக ஒப்பந்தம் செய்யப்பட்டார். சி.ஜே. ராஜ்குமார் மற்றும் விஜய் ஆண்டனி ஆகியோர் முறையே இத்திரைப்படத்தில் ஒளிப்பதிவாளர் மற்றும் இசையமைப்பாளராக அறிவிக்கப்பட்டனர். 2012 இல் இப்படத்தின் படப்பிடிப்பு பாண்டிச்சேரியில் நடைபெற்றது. 2012 ஆம் ஆண்டு ஜூன் மாதம் விக்ரம் பிரபு, தனது முந்தைய படமான கும்கி படத்தின் இறுதிக் காட்சி படமாகுவதில் சிக்கல் இருப்பதாக தெரிவித்தார். அக்டோபர் 2012 இல் ஒரு புதிய நடிகரைக் கண்டறிய் வேண்டியிருந்தது. சந்திரசேகர் விக்ரம் பிரபுவிற்கு மாற்றாக நடிகர் ஆதி, அருண் விஜய் அல்லது விஷ்ணு ஆகியோரை தேர்ந்தெடுக்க யோசனைக் கூறினார். 2012 ஜூன் வாக்கில் விக்ரம் பிரபு மற்றும் கார்த்திகா நாயர் இருவரும் இப்படத்திலிருந்து முற்றிலுமாக விலகினர். பின்னர் புது வரவான நடிகர் அர்ஜுனும் ,2009இல் வெளிவந்த *குங்குமப்பூவும் கொஞ்சும் புறாவும்* என்ற படத்தில் நடித்திருந்த நடிகை தனன்யாவும் நடிக்க இருப்பதாக தெரிவிக்கப்பட்டது. கடைசியாக நடிகர் தமன் குமார் மற்றும் பிந்து மாதவி ஆகியோர் நடித்து இப்படம் வெளி வந்தது.  

2012 ஜூலைக்கு பிறகு இப்படத்தின் படப்பிடிப்பு மீண்டும் ஆரம்பமாகும் போது " தோழன் " என்று பெயரிடப்பட்டது. மேலும் நடிகர் ராதாரவி மற்றும் சுரேஷ் ஆகியோரும் இப்படத்தில் இணைந்தனர்.t. 2012 டிசம்பரில் மீண்டும் இப்படத்திற்கு "சட்டம் ஒரு இருட்டறை" என்ற பெயரே வைக்கப்பட்டது.  

## ஒலித்தொகுப்பு
படத்தின் இசை இசையமைப்பாளர் விஜய் ஆன்டனி  

உயிரே உயிரே - தீபக் , வந்தனா  

நிமிர்ந்து நில் - சந்தோஷ் , அஜீஸ்  

ஆதாம் ஏவாள் - நரேஷ் ஐய்யர், ஹரிணி  

பூச்சாண்டி பார்வையில் - விஜய் ஆன்டனி, ஸ்ரீலேகா பார்த்தசாரதி  

திரும்ப திரும்ப - ஹரிசரண், ஆண்ட்ரியா ஜெரெமையா  

## விமர்சனம்
பிகைன் வுட்: 2012இல் வெளியான "சட்டம் ஒரு இருட்டறை" படம் ஏற்கனவே வெளியான படத்தின் சாரத்தை கொண்டுள்ளது என எழுதியது..  
தமன் குமார் நம்பிக்கையின் அறிகுறிகளைக் காட்டினார், ஆனால் திருப்திகரமான செயல்திறனை வழங்குவதற்காக ஒட்டுமொத்தமாக போராடினார் என சி.என்.என்-ஐ.பி.எம் எழுதியது.
# ரேனிகுண்டா (திரைப்படம்)


**ரேனிகுண்டா** (Renigunta) 2009இல் தமிழ் மொழியில் வெளிவந்த அதிரடித் திரைப்படம் ஆகும். இதை எழுதி இயக்கியவர் ஆர். பன்னீர்செல்வம், இப்படத்தில் ஜானி, சனுஷா, மற்றும் தமிழ்ச்செல்வம், நிஷாந்த் ஆகியோர் நடித்துள்ளனர். இளம் குற்றவாளிகள், குற்றங்களை செய்ய தூண்டிய காரணங்களை பற்றிய படமாகும். ஆந்திரப் பிரதேசத்திலுள்ள ரேணிகுண்டா என்ற நகரத்தின் பெயரைக் கொண்டது, அங்கு நடக்கும் நடவடிக்கையின் ஒரு பகுதியை பிரதிபலிக்கிறது. 2012இல் இப்படம் தெலுங்கு மொழியில் மாற்றம் செய்து ஆந்திரப் பிரதேசத்தில் வெளியிடப்பட்டது. 2016இல் "மாண்டியா டு மும்பை" என்ற பெயரில் கன்னட மொழியில் வெளியிடப்பட்டது.  

## கதை
இப்படத்தின் கதை தமிழ்நாட்டின் மதுரையில் தொடங்குகிறது, சக்தி (ஜானி), தனது பெற்றோருடன் மகிழ்ச்சியான வாழ்க்கை நடத்துகிறான். ஒரு அதிர்ச்சி சம்பவம் அவனது வாழ்க்கையை மாற்றுகிறது, அவனது பெற்றோர்கள் சமூக விரோத சக்திகளால் படுகொலை செய்யப்படுகின்ற்னர். அதற்கு சக்தி பழிவாங்க முற்படும்போது, அவன் கைது செய்யப்பட்டு சிறைக்கு அனுப்பப்படுகிறான், அங்கே காவலாளிகளால் கடுமையாக தாக்கப்படுகிறான். சிறையில் இருக்கும்போது, அவன் நான்கு இளம் குற்றவாளிகளான பாண்டுரங்கன் என்கிற பாண்டு (நிஷாந்த்), பிரேம் குமார் என்கிற தாபா (தீபெட்டி கணேசன்), மாரி (தமிழ்) மற்றும் மைக்கேல் (சந்தீப்) ஆகியோருடன் நட்புடன் இருக்கிறான். சிறைச்சாலைகளில் இருந்த குற்றவாளிகள் சிறைக்கதவுகளை உடைத்து வெளியேறும் போது , சக்தியும் அவனது நண்பர்களும் அவர்களைப் பின்தொடர்ந்து தப்பிக்கிறார்கள், மேலும் சக்தி தனது பெற்றோரின் கொலையாளிகளுக்கு பழிவாங்குவதற்கு முயல்கிறான். பின்னர், அவர்கள் மும்பைக்கு செல்ல நினைக்கிறார்கள்.. அவர்கள் ரேனிகுண்டாவில் இறங்க வேண்டி வருகிறது, அவர்கள் கொலையாளிகளுக்கும் வாடிக்கையாளர்களுக்கும் இடையில் மத்தியஸ்தராக செயல்படும் பங்கர் என்பவனிடம் போய் சேர்கிறார்கள். பிறகு அவர்களின் நடக்கும் மாற்றங்களே மீதிக்கதையாகும்.  

## நடிகர்கள்
- ஜானி - சக்தி
- சனுஷா - வாய் பேச முடியாத பெண்
- நிஷாந்த் - பாண்டுரங்கன்
- சந்தீப் - மைக்கேல்
- தீப்பெட்டி கணேசன்
- தமிழ் - மாரி
- சஞ்சனா சிங் - அக்காள்
- "நந்தா" சரவணன் - காவல் துறை அதிகாரி ராதாகிருஷ்ணன்
- எஸ். இளங்கோ - சக்தியின் தந்தை
- தல்லாகுளம்&nbsp;— சிலம்பரசன்
- மழை பெய்யும்&nbsp;— ஹரீஷ் ராகவேந்திரா
- விழிகளில்&nbsp;— பாம்பே ஜெயஸ்ரீ
- கண்னே&nbsp;— சிரேயா கோசல்
- கந்தர்வனின்&nbsp;— ரஞ்சிதா

## வரவேற்பு
"ரேனிகுண்டா" மிகப் பெரிய வெற்றியைப் பெற்றது., 2009 ஆம் ஆண்டின் சிறந்த இலாபகரமான தமிழ் திரைப்படமாக, 0.65 கோடி லாபம் ஈட்டியது.
# எம். மணிகண்டன் (இயக்குநர்)


**எம். மணிகண்டன்** (*M. Manikandan*) என்பவர் ஒரு ஒளிப்பதிவாளர், எழுத்தாளர் மற்றும் இயக்குநர் ஆவார். இவர் தமிழகத் திரைப்படத்துறையில் பணியாற்றிவருகிறார். இவர் தமிழ்த் திரைப்படங்களில் உதவி ஒளிப்பதிவாளராக தனது வாழ்க்கையைத் தொடங்கினார். இவர் முதலில் *விண்ட்* (2010) என்ற குறுப்படத்தை இயக்கினார். இவர் இயக்கிய *காக்கா முட்டை* திரைப்படமானது இவருக்கு திருப்புமுனையாக அமைந்தது. இது 2015 இல் சிறந்த குழந்தைகள் திரைப்படத்திற்கான தேசிய விருதை வென்றது.  

## வாழ்க்கை
மணிகண்டன் மதுரை மாவட்டம், உசிலம்பட்டிக்கு அருகிலுள்ள விளாம்பட்டி கிராமத்தைச் சேர்ந்தவர். தலைமைக் காவலரான தந்தையின் பணி நிமித்தம் பல ஊர்களுக்கு இடம்பெயரும் வாய்ப்பு அவருக்குக் கிடைத்தது. தனது பள்ளிப் படிப்பை முடித்தபின், வாகன பொறியியலில் பட்டயப் படிப்பை மேற்கொண்டார். தொடக்கத்தில், திருமண ஒளிப்படக் கலைஞராக அவர் பணியாற்றினார். மேலும் பள்ளி மற்றும் கல்லூரி மாணவர்களுக்கான அடையாள அட்டைகளை வடிவமைத்தல் போன்ற வேலைகளையும் செய்தார். திரைப்படத்தில் முயற்சி செய்யலாமென சென்னைக்கு வந்தார். அவரது ஒளிப்படங்களைப் பார்த்த ஒருவர், ‘ஸ்டில் ஃபோட்டோகிராபியில் படைப்பாற்றலுக்குப் பெரிய இடமிருக்காது, எனவே, ஒளிப்பதிவுக்கு முயற்சி செய்யுங்கள்’ என ஆலோசனை வழங்கினார். எண்ணியல் தொழில்நுட்பத்தில் நிபுணத்துவம் பெறுவதற்காக, ராஜிவ் மேனனால் நிர்வகிக்கப்படும் திரைப்படக் கல்லூரியில் சேர்ந்து படித்தார். லாஸ் ஏஞ்சல்சின் 13 வது இந்திய திரைப்பட விழாவில் சிறந்த திரைப்படத்திற்கான பார்வையாளர் விருதை வென்றது.  

## திரைப்படங்கள்
| 2015 | *காக்கா முட்டை* | சிறந்த குழந்தைகள் திரைப்படத்துக்கான தேசிய திரைப்பட விருது

லாஸ் ஏஞ்சல்சின் 13 வது இந்திய திரைப்பட விழாவில் சிறந்த திரைப்படத்திற்கான பார்வையாளர் விருது

போட்டியில்—சிறந்த இயக்குநருக்கான பிலிம்பேர் விருது – தமிழ் |  |
| --- | --- | --- | --- |
| 2015 | *கிருமி* |  |  |
| 2016 | *குற்றமே தண்டனை* |  |  |
| 2016 | *ஆண்டவன் கட்டளை* |  |  |
| 2016 | *ஆஃப் டிக்கட்* | இது காக்காமுட்டை திரைப்படத்தின் மராத்திய மொழி மறு ஆக்கம். |  |
| 2018 | *கடைசி விவசாயி* | தயாரிப்பில் | } |
**குறும்படம்**  

- *விண்ட்* (2010)
# நாட்டுப்புறப் பாட்டு



**நாட்டுப்புறப் பாட்டு** (Naattupura Paattu) என்பது 1996 ஆம் ஆண்டு கஸ்தூரி ராஜாவின் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். இந்த திரைப்படத்தில் சிவகுமார், செல்வா, குஷ்பூ, மனோரமா, கவுண்டமணி, செந்தில் போன்ற பலர் நடித்துள்ளார்கள். இந்த படம் விஜயலட்சுமி கஸ்தூரி ராஜா தயாரிப்பில், இளையராஜா இசையில், 9 பிப்ரவரி 1996 ஆம் ஆண்டு வெளியானது.  

## கதைச்சுருக்கம்
பாரிஜாதம் (குஷ்பூ) ஒரு பிரபல கரகாட்டம் ஆடும் கலைஞர். திருமணத்திற்கு பிறகு ஆட அனுமத்திக்கும் மாப்பிள்ளை தான் வேண்டும் என்று பாரிஜாதத்தின் தாய் பட்டம்மா எதிர்பார்த்தார். அதன் படியே, மற்றோரு கரகாட்ட கலைஞரான பழனிசாமியை (சிவகுமார்) மணந்தாள் பாரிஜாதம். பொறுப்பில்லாமல் இருக்கும் பழனிசாமியின் தம்பி கோட்டைசாமியை, பாரிஜாதம் நல்வழிப்படுத்துகிறாள். கோட்டைசாமிக்கும் மாலாவிற்கும் திருமணம் ஆனது. பணக்கார நாயக்கருக்கு (வினு சக்ரவர்த்தி) பாரிஜாதத்திற்கும் தவறான தொடர்பு இருப்பதாக பரவிய வதந்தியை தாங்க முடியாமல், பாரிஜாதத்தைப் பிரிந்து வாழ்கிறான் பழனிசாமி.  

பிறகு ஒரு நாள், காட்டமுத்துவின் தங்கை மானபங்கப்படுத்தப்பட்டதால், அவள் தற்கொலை செய்துகொள்கிறாள். அதற்கு காரணமானவர்களை கோட்டைசாமி தட்டிக்கேட்டதால், திருவிழாவில் ஆடும் வாய்ப்பு தட்டிப்போனது. அதனால், கோட்டைசாமியும் மாலாவும் துயரத்திற்கு உள்ளானார்கள். அவ்வாறாக ஒரு சமயம், ஆட்டத்தின் பொழுதே மாலா இறந்து விடுவதால், அவளின் இழப்பை தாங்காமல் கோட்டைசாமி மதுவிற்கு அடிமையாகிறான். பழனிசாமி தன் குழந்தையை தனியே வளர்த்துவர, பாரிஜாதம் கரகாட்டம் ஆடுவதை நிறுத்த நேரிடுகிறது.  

பல ஆண்டுகளுக்கு பிறகு, பழனிசாமியின் மகன் வேல்பாண்டி (பிரேம்) அமராவதியை (அனுஷா) காதலிக்கிறான். கோட்டைசாமி தன் எதிரிகளை பழிவாங்கினானா? பாரிஜாதமும் பழனிசாமியும் இணைந்தனரா? போன்ற கேள்விகளுக்கு விடை காணுதலே மீதிக் கதையாகும்.  

## நடிகர்கள்
- சிவகுமார் - பழனிசாமி
- செல்வா - கோட்டைசாமி
- குஷ்பூ - பாரிஜாதம்
- மனோரமா - பட்டம்மா
- கவுண்டமணி - கட்டமுத்து
- செந்தில் - சின்ன கருப்பன்
- வினு சக்ரவர்த்தி - நாயக்கர்
- குமரிமுத்து - பட்டம்மாவின் அப்பா
- பிரேம் குமார் - வேல்பாண்டி
- அனுஷா - அமராவதி
- அபிராமி - மாலா
- சார்லி -
- ஜெய்கணேஷ்
- சண்முகசுந்தரம்
- அன்வர் அலி - மைனர்
- தாஜ் கான்
- வெங்கட்
- இடிச்சப்புளி செல்வராசு
- கருப்பு சுப்பையா
- பெரிய கருப்பு தேவர்
- ஜான் பாபு - "ஒத்த ரூவா" பாடல் நடனக் கலைஞர்

## ஒலிப்பதிவு
கஸ்தூரி ராஜா எழுதிய பாடல் வரிகளுக்கு இளையராஜா இசை அமைத்திருந்தார்."ஒத்த ரூபா" என்ற பாடல் மிகவும் பிரபலமானது என்பது குறிப்பிடத்தக்கது.
# எனக்கொரு மகன் பிறப்பான் (1996 திரைப்படம்)


**எனக்கொரு மகன் பிறப்பான்** (***Enakkoru Magan Pirappan***) கேயார் இயக்கத்தில் 1996 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். ராம்கி, குஷ்பூ, விவேக், அஞ்சு அரவிந்த், வடிவுக்கரசி மற்றும் பலர் நடித்திருந்தனர். வி. நடராசன் தயாரிப்பில், கார்த்திக் ராஜா இசை அமைத்த இப்படம் 15 ஆகஸ்ட் 1996 ஆம் தேதி வெளியானது. ஆடியதே கண்மணி என்ற மலையாளப் படத்தின் மறு ஆக்கமாகும்.  

## நடிகர்கள்
ராம்கி, குஷ்பூ, விவேக், அஞ்சு அரவிந்த், வடிவுக்கரசி, ஆர். சுந்தரராஜன், செந்தில், வெண்ணிறாடை மூர்த்தி, வினு சக்ரவர்த்தி, சின்னி ஜெயந்த், பாண்டு, தியாகு.  

## கதைச்சுருக்கம்
பணக்கார ரங்கநாயகிக்கு (வடிவுக்கரசி), கோபி (பாண்டு), மது (சின்னி ஜெயந்த்), பாலு (ராம்கி) என்று மூன்று மகன்கள். தனக்கு பேரன் பிறந்தால், அவனுக்கு தன் சொத்து முழுவதையும் எழுதிவைப்பதாக கூறியிருந்தார் ரங்கநாயகி. மூத்த மகன்களான கோபி மற்றும் மதுவிற்கு திருமணமாகி பெண் குழந்தைகள் இருந்தன. கடைசி மகனான பாலுவிற்கு திருமணம் ஆகவில்லை.  

திருமண விழாக்களில் பாடகராக பணி புரியும் பாலு, நடுத்தர வர்க்கத்தை சேர்ந்த ஸ்வாதியை (குஷ்பூ) காதலிக்கிறார். பின்னர் அவ்விருவருக்கும் திருமணமாகி, ஸ்வாதி கற்பமாகிறாள். அதே சமயம், பாலுவின் தோழன் ராஜாவிற்கும் திருமணமாகி, அவனின் மனைவி சாந்தியும் (அஞ்சு அரவிந்த்) கர்ப்பமாக இருந்தாள். ஸ்வாதிக்கும் சாந்திக்கும் ஒரே நாளில் குழந்தை பிறக்கிறது. பாலுவிற்கு பெண் குழந்தையும், ராஜாவிற்கு ஆண் குழந்தையும் பிறக்கின்றன.  

அந்நிலையில், ரங்கநாயகிக்கு மாரடைப்பு ஏற்பட்டதால், பெண் குழந்தை பிறந்த அதிர்ச்சியான செய்தியை அவரிடம் மறைக்க வேண்டுகிறார் மருத்துவர். ராஜாவின் குழந்தையை பாலுவின் குழந்தையை காட்ட, குணமாகிறார் ரங்கநாயகி. தன் தாயின் உயிரைக் காப்பாற்ற அந்த பொய்யை நீடிக்கிறான் பாலு. ரங்கநாயகிக்கு உண்மை தெரிய வந்ததா? பாலுவிற்கு சொத்து கிடைத்ததா? போன்ற கேள்விகளுக்கு விடை காணுதலே மீதிக் கதையாகும்.  

## ஒலிப்பதிவு
அருண்மொழி, இளந்தேவன் எழுதிய பாடல் வரிகளுக்கு, கார்த்திக் ராஜா இசை அமைத்திருந்தார்.  

## தயாரிப்பு
துவக்கத்தில், அஞ்சு அரவிந்திற்கு ஜோடியாக ரமேஷ் அரவிந்த் நடிப்பார் என்று எதிர்பார்க்கப்பட்டது. ஆனால் இறுதியில், அந்த கதாப்பாத்திரத்தில் விவேக் நடித்தார்.
# பி. எஸ். ஏ. கலை அறிவியல் கல்லூரி



**பி. எஸ். ஏ. கலை அறிவியல் கல்லூரி** பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும். இக்கல்லூரி தமிழ்நாட்டில் தருமபுரி மாவட்டம், சோலக்கொட்டாய் என்ற இடத்தில் உள்ளது. இக்கல்லூரியானது பி. எஸ். ஏ. கல்வி அறக்கட்டளையின் மூலமாக சண்முக வடிவேல் என்பவரால் 2015ஆம் ஆண்டு தொடங்கப்பட்டது.
# பி. எஸ். ஏ. கல்வியியல் கல்லூரி



**பி. எஸ். ஏ. கல்வியியல் கல்லூரி** என்பது தமிழ்நாட்டில் தருமபுரி மாவட்டம், சோலக்கொட்டாய் என்ற இடத்தில் உள்ள ஒரு கல்வியியல் கல்லூரி ஆகும். இக்கல்லூரியானது பி. எஸ். ஏ. கல்வி அறக்கட்டளையின் மூலமாக சண்முக வடிவேல் என்பவரால் 2016ஆம் ஆண்டு தொடங்கப்பட்டது.
# கோவேறு கழுதை மான்



**கோவேறு கழுதை மான்** (*Odocoileus hemionus*) என்பது வட அமெரிக்காவின் மேற்குப் பகுதியை தாயகமாகக் கொண்ட ஒரு மான் இனம் ஆகும். இவற்றின் காதுகள் கோவேறு கழுதையை ஒத்திருப்பதால் இப்பெயர் பெற்றது. இதில் கருவால் மான் உள்ளிட்ட பல்வேறு துணையினங்கள் உள்ளன.
# கோ 2



**கோ 2** (KO 2) என்பது 2016ம் ஆண்டு சரத் மாண்டவா இயக்கத்தில் வெளியான தமிழ் மொழி அரசியல் திரைப்படம் ஆகும். இப்படத்தை எல்ரெட் குமார் தயாரித்துள்ளார், இதில் பாபி சிம்ஹா மற்றும் நிக்கி கல்ரானி நடித்துள்ளனர், அதே நேரத்தில் பிரகாஷ் ராஜ் தனது முதல் படத்திலிருந்து மீண்டும் நடிக்க, பாலா சரவணன், இளவரசு, ஜான் விஜய் ஆகியோர் துணை வேடங்களில் நடித்துள்ளனர். ரிச்சர்ட் கெவின் படத்தொகுப்பு செய்ய, லியோன் ஜேம்ஸ் இசையமைத்துள்ளார்.  

அரசியலைத் தவறாகப் பயன்படுத்தும் ஒருவரை ஊடகத்தில் உள்ள ஒருவர் தண்டிப்பது இதன் மையக் கரு. இப்படம் 2014 ஆம் ஆண்டு ரோஹித் நடிப்பில் வெளியான 'பிரதிநிதி' என்ற தெலுங்கு மொழி படத்தின் மறு ஆக்கம் ஆகும். 2011 ஆம் ஆண்டு வெளிவந்த வெற்றிகரமான திரைப்படமான கோ படத்தின் தொடர்ச்சியாக ஏப்ரல் 2016 இல் வெளியிட திட்டமிடப்பட்டது ஆனால் 13 மே 2016 அன்று வெளியிடப்பட்டது.  

## கதைச்சுருக்கம்
சாமானிய மனிதனான குமரன்(பாபி சிம்ஹா) தமிழ்நாட்டின் முதலமைச்சரான யோகேஸ்வரனை (பிரகாஷ் ராஜ்) கடத்திவிடுகின்றார். இதனை விசாரிக்க உள்துறை அமைச்சரான தில்லைநாயகம்(இளவரசு) ஆய்வாளர் சந்தனபாண்டியனை (ஜான் விஜய்) நியமிக்கின்றார். சமூக சேவகரான குமாரசாமி (நாசர்), மற்றும் அவரது மகனையும் தன் அரசியல் சுயலாபத்திற்காக கொலை செய்த தில்லைநாயகத்தை பலிவாங்க முதலமைச்சரைக் கடத்துகிறார். மந்திரி மகன் பாலா (பாலா சரவணன்) உதவியுடன் தமிழக முதல்வர் பிரகாஷ்ராஜை கடத்தி வைத்துக் கொண்டு , தன் கோரிக்கைகளை காவல் அதிகாரிகளிடம் வைக்கிறார். முதல்வரை மீட்கும் பொறுப்பு போலீஸிடமிருந்து என்.எஸ்.ஜி. கைக்கு மாறுகிறது. பின் இவரது கோரிக்கைகள் நிறைவேறியதா என்பது மீதிக் கதை.  

## நடிகர்கள்
- [பாபி சிம்ஹா]] - குமரன்
- பிரகாஷ் ராஜ் - முதலமைச்சர் யோகேஸ்வரன்
- நிக்கி கல்ரானி - பிரியதர்ஷினி
- ஜான் விஜய் - காவல் ஆணையர் சந்தான பாண்டியன்
- பாலா சரவணன் - பாலா
- மயில்சாமி
- நாசர் - குமாரசாமி
- கருணாகரன் - குமரன்
- இளவரசு - உள்துறை அமைச்சர் தில்லைநாயகம்
- பரத் ரெட்டி - ஏசிபி அறிவழகன்
- ரேஷ்மா பசுபுலேட்டி - ஷோபனா
- கிரேன் மனோகர்
- கௌதம்
- ரவி வெங்கட்ராமன்
- ஷான் - கிஷோர்

## விமர்சனம்
- சமயம் - "கோ அளவிற்கு ரசிகனை "கோ - 2 வும் கொண்டாட வைக்கிறது.
- தினமலர் - "கோ அளவிற்கு ரசிகனை "கோ - 2 ஓடும் திரையரங்குக்கு கோ டூ என கொண்டு வருவது நிச்சயம்.
- தி இந்து - பாபி சிம்ஹா கதாபாத்திரத்திலும் மேலும் மெனக்கெட்டிருந்தால் ‘கோ 2’ இந்தப் பரபரப்பான அரசியல் சூழ்நிலையில் பட்டையைக் கிளப்பியிருக்கும்.﻿﻿﻿﻿﻿﻿
# ஓப் ஆறு


**ஓப் ஆறு** (*Ob river*) உருசியாவின் சைபீரியா பகுதியில் உள்ள முக்கியமான ஆறு ஆகும். இது உலகின் ஏழாவது நீளமான ஆறு ஆகும். இதன் நீளம் 3,650 கி.மீ. இது பியா மற்றும் கட்டுன் ஆறுகள் ஆகியவற்றின் சங்கமமாக அமைகிறது, அவை ஆல்டே மலைகளில் தங்கள் தோற்றத்தை கொண்டுள்ளன.  

இது சைபீரியாவின் மேற்கு பகுதியில் உள்ள பெரிய ஆறு. ஓப் வளைகுடாவே உலகின் நீளமான நதி முகத்துவாரமாகும்.
# இலையுதிர்

**, ஜெர்மனி ]]**

| ]] | } |
| --- | --- |
**இலையுதிர் காடுகள்** (*deciduous*) (/dɪˈsɪdʒuəs/) எனப்படுபவை தாவரவியல் துறைக் கூற்றுப்படி, "முதிர்ச்சியின் முடிவில் விழுதல்" மற்றும் "விழுந்துவிடும் தன்மை" கொண்ட காடுகள் எனப் பொருள்படுகிறது. பொதுவாக மரங்கள் மற்றும் புதர் தாவரங்கள் இலையுதிர்காலத்தில் இலைகளை உதிர்க்கும். மலர்ந்த பிறகு இதழ்களை உதிர்க்கும் மற்றும் பழுத்த பின் பழங்களை உதிர்ப்பதனை இதற்கு சான்றுகளாகக் கூறலாம்.  

இலையுதிர் மரங்களின் கட்டைகள் தொழிற்சாலைகளில் பலவிதங்களில் பயன்படுகின்றன. மரச்சாமான்கள் தயாரிக்க, கட்டுமானத்திற்கு, தளங்கள் அமைக்க, அழகுக் கலைப் பொருட்களை உருவாக்க, பேஸ்பால் மட்டைகள் தயாரிக்க, நீள் பலகைகளாகச் செதுக்க என பலவிதங்களில் பயன்படுத்தப்படுகின்றன.  

## தாவரவியல்
இலையுதிர் தாவரங்கள் குறிப்பாக மரங்கள்,  புதர்கள் போன்றவை ஆண்டின் சில காலங்களில் தங்கள் இலைகள் முழுவதையும் உதிர்க்கின்றன. . இந்த முறைக்கு வெட்டி நீக்கல் (abscission)  என்று பெயர் . மிதவெப்ப அல்லது துருவ காலநிலைகளில் இலை இழப்பு குளிர்காலத்துடன் தொடர்புடையதாக உள்ளது .ஆனால் சில சமயங்களில் வெப்பமண்டல மற்றும் மிதவெப்பமண்டல வறண்ட பகுதிகளில் தாவரங்கள் மழை அளவு குறைபாடு வறட்சி ஆகியவற்றால் இலைகளை இழக்கின்றன.  

<nowiki/>  

### செயல்பாடு

பசுமை தாவரங்களுடன் ஒப்பிடும்போது இலையுதிர் தாவரங்களில் சில நன்மை தீமைகள் உள்ளன. இலையுதிர் தாவரங்கள் நீரிழப்பை குறைப்பதற்காகவும், பனிக்காலத்தில் தன்னை தகவமைத்துக் கொள்வதற்காகவும், வரக்கூடிய பருவங்களில் புதிய இலைகளை உருவாக்கத் தேவையான வளங்களைப் பாதுகாத்துக் கொள்கின்றன . இலைகள் உதிர்ந்த இடத்தில்சிறு பள்ளங்கள் ஏற்படுகின்றன.  

இலையுதிர்ப்பின் மூலமாக தாவரங்களில் ஏற்படும் காழ்க்கலன் மூலக பாதிப்பினை குறைக்க இயலும். இதன்மூலம் இலையுதிர் தாவரங்களில் காழ்க்கலன் மூலகங்கள் அதிக அளவிலான விட்டங்களைப் பெறுவதற்கு இது உதவுகிறது.மேலும் கோடைகாலங்களில் அதிக அளவிலான ஆவியுயிர்ப்பிற்கு இது உதவுகிறது.  

### பகுதிகள்
வளரும் பருவத்தின் இறுதியில் தங்கள் இலைகளை இழக்கும் தன்மையுடைய மரங்களை அதிகமாகக் கொண்ட காடுகள் இலையுதிர் காடுகள் என்று அழைக்கப்படுகின்றன.  

மிதவெப்ப மண்டல இலையுதிர் காடுகள் தென் அமெரிக்கா, ஆசியா, இமய மலையின் தென் சரிவு, ஐரோப்பா, ஒசீனியாவின் சாகுபடி பகுதிகளில் காணப்படுகின்றன
# பெருநாள் தொழுகை

பெரிய மசூதியில்ஈகைத் திருநாள் தொழுகை]]  
தொழுகையின் ஒரு பகுதியாக முஸ்லீம் ஆண்களுக்கான குத்பா நடைபெறும். ]]  
**பெருநாள் தொழுகைகள்** (*, ஸலாத்துல் ஈத்*) மற்றும் **Șālat al-’Īdayn** (* , இரு பெருநாட்களின் தொழுகை*) என்பது, இரண்டு இசுலாமிய பெருநாட்களிலும் வழமையாக திறந்த வெளிகளிலும் தொழுகை நடைபெறும் இடங்களிலும் நடத்தப்படும் சிறப்புத் தொழுகைகளாகும். இரண்டு பெருநாட்களிலும் நடைபெறும் சிறப்புத் தொழுகைகளாவன:  

- ஈதுல் ஃபித்ர் , இஸ்லாமிய மாதமான ஷவ்வால் மாதத்தின் முதல் நாளன்று, அதாவது, ரமலான<nowiki/>் மாதத்தில் நோன்பு நோற்ற பின்பு கொண்டாடப்படும்.
- ஈதுல் அழ்ஹா , துல் ஹஜ் மாதம் பத்தாம் நாள், அதாவது, அரபாவுக்கு அடுத்த நாள் கொண்டாடப்படும்.

## பெயர் வேறுபாடுகள்
| அரபுலக நாடுகள் | அரபு | صلاة العيد (Ṣalāh al-'Eid) |  |
| --- | --- | --- | --- |
| ஈரான் | பாரசீக | نماز عيد |  |
| பாக்கிஸ்தான் | உருது | نماز عيد (Eid namaaz) |  |
| துருக்கி , அஜர்பைஜான் | துருக்கியர் , அசேர் | பேராம் நமசி |  |
| பால்கன் | செர்பிய-குரோஷியன் , போஸ்னியன் | Bajram-இஸ்லாமிய இறை வழிபாடு |  |
| வங்காளம் | பெங்காலி | নদেরন নামাজ (எடிடர் நாமாஸ்) |  |
| ஸ்வீடன் | ஸ்வீடிஷ் | Eidbön |  |
| இந்தோனேசியா | Bahasa Indonesia , Basa Jawa | சாலட் ஐடி |  |
| மலேசியா | Bahasa Melayu | சோலட் சுனாத் ஹரி ராயா |  |
| ஈராக் குர்திஸ்தான் | Kurdish Sorani | புதிய உறுப்பினர் |  |
| காஷ்மீர் | உருது | ஈத் நாமாஸ் | } |

## மேலும் பார்க்கவும்

- ஈதுல் ஃபித்ர்
- ஈதுல் அழ்ஹா